نسيتك
نسيتك اي نسيتك وانتهى الشوك
وبهاي القصيده اتذكريتك
امس باجمل قصايد جنت اناغيك
ودلال اطفال بيهن دلليتك
الف كلمه احبك كاتبه عليك
وكتبت اليوم عنك بس هجيتك
فوك الراس شلتك شفتك انسان
ورميتك من فلا تسوه لكيتك
دفتر حسبيتك منكتب بيك
جنت مااشوف لمن صفحيتك
اثاري بورقتك كتبوا دواوين
وانه اخر ظرير الي اشتريتك
اسود من ضميرك ثاري ماضيك
وبمرود مذلتك كحليتك
منك ماخذت عكس المشه وياك
خذت من روحي راحتهه ونطيتك
جنت لمن تحس تجويني ترتاح
وانه المستعره ناري وماجويتك
وجنت يوميه تعشك واحد اثنين
وعلى الحبوني كلهم فضليتك
ما نادم هجرتك جان مفروض
كبل كلشي الخلص تخلص قضيتك